**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2020. június havi ülésére**

**Javaslat a 2020. évre jóváhagyott ellenőrzési ütemtervek módosítására**

Az Önkormányzat Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés

* ­28. pontja alapján a vagyonkezelésbe átadott vagyon következő évi ellenőrzési ütemtervének jóváhagyása,
* 29. pontjában kapott felhatalmazás alapján az óvodák fenntartói törvényességi ellenőrzése éves ütemtervének jóváhagyása

a Kulturális, Oktatási és Civil Bizottság hatásköre.

A Magyarország Kormánya által 2020. március 11-én elrendelt veszélyhelyzetre tekintettel a digitális oktatási rend, illetve rendkívüli szünet időszakára eső ellenőrzések lefolytatására nem kerülhetett sor. Előzőekre tekintettel szükséges a már elfogadott ellenőrzési ütemtervek módosítása.

1. **Az önkormányzati tulajdonban lévő, köznevelési feladatellátás céljára vagyonkezelésbe átadott vagyon 2020. évi ellenőrzési ütemtervének módosítása**

Az önkormányzati tulajdonban lévő, köznevelési feladatellátás céljára vagyonkezelésbe átadott vagyon 2020. évi ellenőrzési ütemtervét a Kulturális, Oktatási és Civil Bizottság a 64/2019. (XII.17.) KOCB. számú határozatában fogadta el. Az ütemterv 2020. évre vonatkozóan az alábbi vagyonellenőrzések lefolytatását tartalmazza:

|  |  |
| --- | --- |
| **Intézmény** | **Ellenőrzés tervezett időpontja** |
| Oladi Általános Iskola | 2020. január  |
| Vas Megyei Szakképzési Centrum Savaria Szakgimnáziuma és Kollégiuma | 2020. február  |
| Vas Megyei Szakképzési Centrum Horváth Boldizsár Közgazdasági és Informatikai Szakgimnáziuma | 2020. március  |
| Szombathelyi Derkovits Gyula Általános Iskola | 2020. április |
| Szombathelyi Váci Mihály Általános Iskola és Alapfokú Művészeti Iskola | 2020. május |
| Szombathelyi Bartók Béla Zeneiskola- Alapfokú Művészeti Iskola | 2020. szeptember |
| Szombathelyi Kanizsai Dorottya Gimnázium | 2020. október |

Az ellenőrzések az Oladi Általános Iskolában, a Vas Megyei Szakképzési Centrum Savaria Szakgimnáziuma és Kollégiumában, valamint a Vas Megyei Szakképzési Centrum Horváth Boldizsár Közgazdasági és Informatikai Szakgimnáziumban lefolytatásra kerültek, azonban a veszélyhelyzetre tekintettel két ellenőrzés, a Szombathelyi Derkovits Gyula Általános Iskola, valamint a Szombathelyi Váci Mihály Általános Iskola és Alapfokú Művészeti Iskola vagyon ellenőrzésének átütemezése szükséges. Az ellenőrzésben közreműködő Szombathelyi Köznevelési GAMESZ-al történt egyeztetés alapján az ellenőrzésekre 2021. január- február hónapjában kerülne sor. A módosított éves ellenőrzési terv az előterjesztés 1. számú mellékletét képezi.

1. **Az önkormányzat által fenntartott óvodák 2020. évi fenntartói törvényességi ellenőrzési ütemtervének módosítására**

A Kulturális, Oktatási és Civil Bizottság az óvodák fenntartói törvényességi ellenőrzése 2020. évre vonatkozó ellenőrzési ütemtervét a 65/2019. (XII.17.) KOCB. számú határozatában hagyta jóvá.

Az ellenőrzési ütemtervben foglaltak szerint 2020. évre az alábbi ellenőrzések kerültek jóváhagyásra:

|  |  |
| --- | --- |
| **Óvoda** | **Ellenőrzés tervezett időpontja** |
| Szombathelyi Barátság Óvoda | 2020. február  |
| Szombathelyi Pipitér Óvoda | 2020. március  |
| Szombathelyi Hétszínvirág Óvoda | 2020. április – május  |
| Szombathelyi Játéksziget Óvoda | 2020. október  |

A Szombathelyi Barátság Óvoda ellenőrzése lezárult, a Szombathelyi Pipitér Óvoda ellenőrzése a koronavírus járvány miatt félbeszakadt, a Szombathelyi Hétszínvirág Óvodában pedig az ellenőrzés megkezdésére sem került sor.

2020. május 25. napjától az óvodák normál nyitva tartás szerint működnek, ezért az ellenőrzések folytatásának nincs akadálya.

Előzőekre tekintettel kérem a Tisztelt Bizottságot értsen egyet azzal, hogy

* a Szombathelyi Pipitér Óvoda ellenőrzése 2020. június – július hónapban,
* a Szombathelyi Hétszínvirág Óvoda ellenőrzése szeptember hónapban

kerüljön lefolytatásra. Az előzőek szerinti módosított éves ellenőrzési terv az előterjesztés 2. számú mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2020. június „ ”**

**/: Dr. László Győző :/**

**HATÁROZATI JAVASLAT**

**...../2020. (VI…..) KOCB. sz. határozat**

1. Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 28. pontja alapján jóváhagyja, hogy az önkormányzati tulajdonban lévő, köznevelési feladatellátás céljára vagyonkezelésbe átadott vagyon tulajdonosi ellenőrzésére a 64/2019. (XII.17.) KOCB számú határozattól eltérően a Szombathelyi Derkovits Gyula Általános Iskola vonatkozásában 2021. január hónapban, a Szombathelyi Váci Mihály Általános Iskola és Alapfokú Művészeti Iskola vonatkozásában 2021. február hónapban kerüljön sor. A Bizottság a módosított ellenőrzési tervet az előterjesztés 1. számú melléklete szerinti tartalommal jóváhagyja.
2. A Bizottság felkéri a polgármestert, hogy a módosítással érintett intézményeket és fenntartóikat a Bizottság döntéséről értesítse, és az ellenőrzések lefolytatása érdekében a szükséges intézkedéseket megtegye.

**Felelős:** Putz Attila, a Kulturális, Oktatási és Civil Bizottság elnöke

 Dr. Nemény András polgármester,

 Dr. László Győző alpolgármester

Dr. Károlyi Ákos jegyző

 (a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal, illetve 2020. június 30.

**HATÁROZATI JAVASLAT**

**...../2020. (VI…..) KOCB. sz. határozat**

* + - 1. Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 29. pontja alapján jóváhagyja, hogy az önkormányzat által fenntartott óvodák fenntartói törvényességi ellenőrzésére a 65/2019. (XII.17.) KOCB számú határozattól eltérően a Szombathelyi Pipitér Óvoda vonatkozásában 2020. június - július hónapban, a Szombathelyi Hétszínvirág Óvoda vonatkozásában 2020. szeptember hónapban kerüljön sor. A Bizottság a módosított ellenőrzési tervet az előterjesztés 2. számú melléklete szerinti tartalommal jóváhagyja.
			2. A Bizottság felkéri a polgármestert, hogy a módosítással érintett intézményeket a Bizottság döntéséről értesítse, és az ellenőrzések lefolytatása érdekében a szükséges intézkedéseket megtegye.

**Felelős:** Putz Attila, a Kulturális, Oktatási és Civil Bizottság elnöke

 Dr. Nemény András polgármester,

Dr. László Győző alpolgármester

Dr. Károlyi Ákos jegyző

 (a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal, illetve 2020. június 30.